Charlie Hennigan

**Charles Taylor Hennigan, Sr.** (født 19. mars 1935 i Bienville i Louisiana, død 20. desember 2017 i Humble i Texas) var en amerikansk fotballspiller for Houston Oilers i American Football League (AFL).

## Fotballkarriere
Hennigan fikk et idrettsstipend for å drive med friidrett på LSU, men hadde lyst til å spille amerikansk fotball. Han valgte derfor å bytte skole til Northwestern State University (da Northwestern State College) i Natchitoches i Louisiana, hvor han ble en av lagets stjernespillere. I 1960 signerte han med American Football Leagues Houston Oilers i lagets (og ligaens) første sesong. Før dette hadde han vært en biologilærer i high school med en lønn på rundt $2 700 i året. Mens han spilte gjemte han en lønnsslipp fra sin tid som lærer i hjelmen som en påminnelse på at han måtte oppnå suksess i sporten.

Hennigan scoret Oilers’ første touchdown da han tok imot en 43-yard pasning fra George Blanda i første kvarter av en kamp mot Oakland Raiders. I løpet av det året tok han imot 44 pasninger for 722 yards, et snitt på 16,4 yards per mottakelse. Han hadde seks touchdowns. I American Football League Championship Game 1960 tok han imot fire pasninger for 71 yards da Oilers vant 24–16 over Los Angeles Chargers og sikret den første ligatittelen. Etter en lovende sesong stilte han til start i alle lagets 14 kamper i 1961 og etablerte seg som en av ligaens stjernespillere, med 1 746 mottatte yards (en rekord som ble stående i 34 år) og 12 touchdowns. I oktober tok han imot pasnigner for 822 yards. Han var en av hovedmålene for quarterback George Blanda og den andre spilleren i profesjonell amerikansk fotball til å ta imot over 100 pasninger i én sesong (101 i 1964, en AFL-rekord) og til å nå over 1 500 mottatte yards to ganger (1961 og 1964). Han holder rekorden for flest kamper i en sesong med over 200 mottatte yards med tre, og flest kamper i en sesong med over 100 mottatte yards med 11. Han hadde også AFL-rekorden for flest mottatte yards i én kamp, 272 mot Boston Patriots den 13. oktober 1961. De 13 pasningene han tok imot i kampen er en delt AFL-rekord med Lance Alworth, Lionel Taylor og Sid Blanks. I American Football League Championship Game 1961 tok han imot fem pasninger for 43 yards da Oilers sikret lagets andre og siste AFL-tittel.

Den 19. januar 1962 feire Minden «Charlie Hennigan Day». Daværende delstatssenator i Louisiana Harold Montgomery, delstatsrepresentant Parey Branton, ordfører Frank T. Norman og andre embetsholdere overleverte et signert dokument med en liste over hans prestasjoner til Hennigan. Det ble avholdt en lunsjfeiring og en middag på kvelden i hans ære. Arrangementet måtte ustettes på grunn av dårlig vær uken før. Det samme året tok han imot 54 pasninger for 867 yards og åtte touchdowns. I tittelkampen tok han imot tre pasninger for 37 yards, men Oilers tapte mot Dallas Texans etter dobbel overtid.

Hennigan ble valgt til Sporting News AFL All-League offensive end i 1961, 1962 og 1964. Han var en American Football League Eastern Division All-Star fem år på rad (1961–1965), og valgte å legge opp etter 1966-sesongen. Han ble senere inkludert i All-Time All-AFL Second Team.

I 2014 innlemmet Professional Football Researchers Association Hennigan i PFRA Hall of Very Good.

## Karrierestatistikker

### Lagrekorder med Oilers/Titans
 holdt Charley Hennigan minst ni lagrekorder for Titans, inkludert:
* Flest mottakelser, sesong: 101 (1964)
* Flest mottakelser, kamp: 13 (13. oktober 1961 @BOS; delt med Sid Blanks, Haywood Jeffires og Drew Bennett)
* Flest mottatte yards, sesong: 1 746 (1961)
* Flest mottatte yards, kamp: 272 (13. oktober 1961 @BOS)
* Flest mottatte TDs, karriere: 51
* Flest mottatte yards per kamp, karriere: 71,8
* Flest mottatte yards per kamp, sesong: 124,7 (1961)
* Flest kamper med 100+ mottatte yards, karriere: 28
* Flest kamper med 100+ mottatte yards, sesong: 10 (1961)

## Senere liv
I 1967 fullførte Hennigan en doktorgrad i utdannelse på University of Houston. Hennigan drev en lærertjeneste i Shreveport og jobbet med innsatte som forsøkte å få en General Equivalency Diploma (GED). Hennigan hadde syv barn hvor den eldste, Charles, Jr., ble født i Natchitoches i 1957.

Han ble innlemmet i Louisiana Sports Hall of Fame i 1978.

Den 6. april 2002 stilte Hennigan, da en Demokrat som var registrert som partiløs per 2014, i et spesialvalg for den åttende plassen på Caddo Parish Commision. Han tapte mot Republikaneren Michael Long med 716 stemmer (25,1 %) mot Longs 2 139 stemmer (74,9 %).

Hennigan døde 20. desember 2017, 82 år gammel.

## Referanser


## Eksterne lenker
* Hennigans første kontrakt i AFL